Document ID: 32013R0073

REGULAMENTUL (UE) NR. 73/2013 AL COMISIEI
din 25 ianuarie 2013
de modificare a anexelor I și V la Regulamentul (CE) nr. 689/2008 al Parlamentului European și al Consiliului privind exportul și importul de produse chimice periculoase
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 689/2008 al Parlamentului European și al Consiliului din 17 iunie 2008 privind exportul și importul de produse chimice periculoase (1), în special articolul 22 alineatul (4),
întrucât:
(1)
Regulamentul (CE) nr. 689/2008 pune în aplicare Convenția de la Rotterdam privind procedura de consimțământ prealabil în cunoștință de cauză („procedura PIC”), aplicabilă anumitor produși chimici periculoși și pesticide care fac obiectul comerțului internațional, semnată la 11 septembrie 1998 și aprobată, în numele Comunității, prin Decizia 2003/106/CE a Consiliului (2).
(2)
Este oportun să se țină cont de măsurile de reglementare luate cu privire la anumite substanțe chimice în temeiul Regulamentului (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE (3) ale Consiliului, a Directivei 98/8/CE a Parlamentului European și a Consiliului din 16 februarie 1998 privind punerea la dispoziție pe piață a produselor biocide (4) și a Regulamentului (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (5).
(3)
Trebuie să se țină cont și de deciziile luate cu privire la anumite produse chimice în temeiul Convenției de la Stockholm privind poluanții organici persistenți (denumită în continuare „Convenția de la Stockholm”), semnată la 22 mai 2001 și aprobată, în numele Comunității, prin Decizia 2006/507/CE a Consiliului (6), precum și de măsurile legislative ulterioare cu privire la produsele chimice respective, luate în temeiul Regulamentului (CE) nr. 850/2004 al Parlamentului European și al Consiliului din 29 aprilie 2004 privind poluanții organici persistenți și de modificare a Directivei 79/117/CEE (7).
(4)
Substanțele acetoclor, asulam, cloropicrină și propargit nu au fost aprobate ca substanțe active în temeiul Regulamentului (CE) nr. 1107/2009, prin urmare utilizarea lor ca pesticide este interzisă și aceste substanțe trebuie, deci, adăugate pe listele de produse chimice incluse în părțile 1 și 2 din anexa I la Regulamentul (CE) nr. 689/2008. Includerea substanțelor acetoclor, asulam, cloropicrină și propargit în anexa I a fost suspendată din cauza unei noi cereri de includere în anexa I la Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (8), depusă în conformitate cu articolul 13 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (9). Această nouă cerere a condus din nou la luarea unei decizii de refuz al aprobării substanțelor acetoclor, asulam, cloropicrină și propargit ca substanțe active în conformitate cu Regulamentul (CE) nr. 1107/2009, prin urmare utilizarea ca pesticide a substanțelor acetoclor, asulam, cloropicrină și propargit este interzisă în continuare și nu mai există niciun motiv de a suspenda adăugarea în anexa I. Așadar, substanțele acetoclor, asulam, cloropicrină și propargit trebuie adăugate pe listele de produse chimice incluse în părțile 1 și 2 din anexa I la Regulamentul (CE) nr. 689/2008.
(5)
Substanța flufenoxuron nu a fost aprobată ca substanță activă în conformitate cu Regulamentul (CE) nr. 1107/2009 și nu a fost inclusă ca substanță activă în anexa I, IA sau IB la Directiva 98/8/CE pentru tipul de produse 18, prin urmare utilizarea ca pesticid a flufenoxuronului este sever restricționată și acesta trebuie adăugat, așadar, pe lista produselor chimice incluse în părțile 1 și 2 din anexa I la Regulamentul (CE) nr. 689/2008, deoarece practic orice utilizare este interzisă, în ciuda faptului că flufenoxuronul a fost inclus în anexa I la Directiva 98/8/CE pentru tipul de produse 8 și, în consecință, poate fi autorizat de către statele membre pentru utilizarea în produse de conservare a lemnului sub rezerva îndeplinirii unor condiții specifice. Adăugarea flufenoxuronului la anexa I a fost suspendată din cauza unei noi cereri de includere în anexa I la Directiva 91/414/CEE, depusă în conformitate cu articolul 13 din Regulamentul (CE) nr. 33/2008. Această nouă cerere a condus la o nouă decizie de a nu aproba utilizarea flufenoxuronului ca substanță activă în conformitate cu Regulamentul (CE) nr. 1107/2009, drept pentru care nu mai există niciun motiv de a suspenda adăugarea la anexa I. Prin urmare, substanța flufenoxuron trebuie adăugată pe listele de produse chimice incluse în părțile 1 și 2 din anexa I la Regulamentul (CE) nr. 689/2008.
(6)
Substanța naled nu a fost inclusă ca substanță activă în anexa I, IA sau IB la Directiva 98/8/CE și nu a fost inclusă ca substanță activă în anexa I la Directiva 91/414/CEE, prin urmare utilizarea naledului ca pesticid este interzisă și acesta trebuie, așadar, adăugat pe lista produselor chimice incluse în părțile 1 și 2 din anexa I la Regulamentul (CE) nr. 689/2008.
(7)
Substanțele acid 2-naftiloxiacetic, difenilamină și propanil nu au fost aprobate ca substanțe active în conformitate cu Regulamentul (CE) nr. 1107/2009, prin urmare utilizarea acidului 2-naftiloxiacetic, a difenilaminei și a propanilului ca pesticide este interzisă și acestea trebuie, așadar, adăugate pe lista produselor chimice incluse în părțile 1 și 2 din anexa I la Regulamentul (CE) nr. 689/2008. Adăugarea acidului 2-naftiloxiacetic, a difenilaminei și a propanilului în partea 2 din anexa I a fost suspendată din cauza unei noi cereri de includere în anexa I la Directiva 91/414/CEE, depusă în conformitate cu articolul 13 din Regulamentul (CE) nr. 33/2008. Această nouă cerere a condus la o nouă decizie de refuz a includerii substanțelor acid 2-naftiloxiacetic, difenilamină și propanil ca substanțe active în anexa I la Directiva 91/414/CEE, prin urmare utilizarea acidului 2-naftiloxiacetic, a difenilaminei și a propanilului ca pesticide rămâne interzisă în continuare și nu mai există niciun motiv de a suspenda adăugarea în partea 2 din anexa I. Prin urmare, substanțele acid 2-naftiloxiacetic, difenilamină și propanil trebuie să fie adăugate pe lista de produse chimice inclusă în partea 2 din anexa I la Regulamentul (CE) nr. 689/2008.
(8)
Conferința părților la Convenția de la Rotterdam a decis, în cadrul celei de a cincea reuniuni din iunie 2011, să includă alaclorul, aldicarbul și endosulfanul în anexa III la această convenție, prin urmare alaclorul, aldicarbul și endosulfanul intră sub incidența procedurii PIC în conformitate cu respectiva convenție și trebuie, așadar, să fie eliminați de pe lista de produse chimice incluse în partea 2 și să fie adăugați pe lista substanțelor chimice incluse în partea 3 din anexa I la Regulamentul (CE) nr. 689/2008.
(9)
Substanța diclorvos nu a fost inclusă ca substanță activă în anexa I, IA sau IB la Directiva 98/8/CE și nu a fost inclusă ca substanță activă în anexa I la Directiva 91/414/CEE, prin urmare utilizarea diclorvosului ca pesticid este interzisă. Deoarece diclorvosul este deja inclus în listele de produse chimice cuprinse în părțile 1 și 2 din anexa I la Regulamentul (CE) nr. 689/2008, aceste rubrici trebuie să fie modificate pentru a reflecta cele mai recente evoluții juridice.
(10)
Substanțele bifentrin și metam au fost aprobate ca substanțe active în conformitate cu Regulamentul (CE) nr. 1107/2009, prin urmare utilizarea ca pesticide a bifentrinului și a metamului nu mai este interzisă. În consecință, substanțele active bifentrin și metam trebuie eliminate din partea 1 din anexa I la Regulamentul (CE) nr. 689/2008.
(11)
Substanța cianamidă trebuie eliminată din partea 2 a anexei I la Regulamentul (CE) nr. 689/2008, deoarece au fost aduse dovezi că interdicția în subcategoria „pesticide din grupul produselor fitosanitare” nu reprezintă o restricție severă a utilizării substanței la nivelul categoriei „pesticide”, deoarece cianamida are importante utilizări ca biocid. Cianamida a fost identificată și notificată în vederea evaluării în temeiul Directivei 98/8/CE. Produsele biocide care conțin cianamidă ar putea fi prin urmare autorizate în continuare de statele membre în conformitate cu normele naționale, până când se va lua o decizie în conformitate cu directiva respectivă.
(12)
Regulamentul (CE) nr. 850/2004, astfel cum a fost modificat prin Regulamentul (UE) nr. 519/2012 al Comisiei (10), pune în aplicare decizia luată în temeiul Convenției de la Stockholm de a include endosulfanul în partea 1 a anexei A la Convenția de la Stockholm prin adăugarea produsului chimic respectiv în partea A a anexei I la Regulamentul (CE) nr. 850/2004. În consecință, produsul chimic menționat trebuie să fie adăugat în partea 1 a anexei V la Regulamentul (CE) nr. 689/2008.
(13)
Prin urmare, Regulamentul (CE) nr. 689/2008 trebuie modificat în consecință.
(14)
Punerea în aplicare a prezentului regulament trebuie amânată, astfel încât sectorul industrial să aibă la dispoziție suficient timp pentru a lua măsurile necesare în vederea asigurării conformității cu prezentul regulament, iar statele membre să ia măsurile necesare în vederea implementării prezentului regulament.
(15)
Măsurile prevăzute de prezentul regulament sunt conforme cu avizul Comitetului instituit în temeiul articolului 133 din Regulamentul (CE) nr. 1907/2006,
ADOPTĂ PREZENTUL REGULAMENT:
Articolul 1
Regulamentul (CE) nr. 689/2008 se modifică după cum urmează:
1.
Anexa I se modifică în conformitate cu anexa I la prezentul regulament.
2.
Anexa V se modifică în conformitate cu anexa II la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 1 aprilie 2013.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 ianuarie 2013.

Labels: 3
20
1
6